Here is a page extracted from Wikipedia that may contain CSS, HTML, and a lot of unformatted text.

Title: ريكاردو سكيتشى
Content: ريكاردو سكيتشى (Riccardo Schicchi) (12 مارس 1953 - 9 ديسمبر 2012) ممثل ومخرج ومنتج وكاتب ومصور بورنوجرافى ايطالى ، وهو ابو الممثلة مرسيدس هنجر (Mercedesz Henger) .

نشأته 
اتولد ريكاردو سكيتشى يوم 12 مارس 1953 فى مدينة أوغوستا فى سيسيليا فى ايطاليا ، ابتدا حياته العملية كمصور فى مجله Epoca البرازيلية

حياته الفنية 
فى سنة 1979 دخل ريكاردو سكيتشى فى مجال البورنوجرافيا بعدما أخرج اول فيلم بورنوجرافى ليه وهو Cicciolina,amore mio بطولة تلميذته الممثلة البورنوجرافية سيسيولينا (Cicciolina) اللى اكتشفها وقدمها لمجال البورنوجرافيا وكمان هو اللى سماها بالاسم ده اللى هى معروفة بيه لغاية دلوقتى ، وده كان اول طريقه للنجاح فى مجال البورنوجرافيا .

فى سنة 1983 اشترك ريكاردو سكيتشى مع سيسيولينا (Cicciolina) فى تأسيس شركة Diva Futura لإنتاج الافلام البورنوجرافية ، وكان اول انتاج للشركة دى هو الفيلم البورنوجرافى Telefono rosso سنة 1985 بطولة سيسيولينا (Cicciolina) .

ريكاردو سكيتشى كان عشيق الممثلة البورنوجرافية ايفا هنجر (Éva Henger) وخلف منها بنتهم مرسيدس (Mercedes) يوم 18 اغسطس 1991 وبعد كده اتجوزها يوم 9 يناير 1994 ، وبعد جوازهم خلف منها ابنهم ريكاردينو (Riccardino) سنة 1995 .

حياته السياسية 
ريكاردو سكيتشى كان مهتم جدا بالسياسه ، وعلشان كده اشترك مع الممثلتين البورنوجرافيتين سيسيولينا (Cicciolina) والراحلة موانا بوتسى (Moana Pozzi) فى تأسيس حزب Partito dell'Amore (حزب الحب) يوم 12 يوليه 1991 ، وكان برنامج الحزب ده هو المطالبة بتقنين بيوت الدعاره وتطوير تعليم الجنس وتخصيص جناين للعشاق يمارسوا فيها الجنس براحتهم .

وفاته 
فى يوم 9 ديسمبر 2012 مات ريكاردو سكيتشى فى مستشفى سان پيترو فى روما عاصمة ايطاليا بعدما دخل فى غيبوبة مرض السكر .

مصادر

لينكات برانيه 
 
 

ممثلين بورنوجرافيين
مخرجين بورنوجرافيين
منتجين بورنوجرافيين
كتاب بورنوجرافيين
مصورين بورنوجرافيين
ممثلين شبقيين
بورنوجرافيين اشتغلوا فى السياسه
سياسيين طليان
ممثلين بورنوجرافيين طليان